ฟังก์ชัน Fund Compare ของแอปฯ FINNOMENA สามารถทำอะไรได้บ้าง
การเปรียบเทียบสัดส่วนสินทรัพย์ในกองทุนให้เห็นเป็น Pie Chart โดยแยกให้เลือกดูได้ทั้งหลักทรัพย์ 5 อันดับแรก ประเภทสินทรัพย์ และกลุ่มอุตสาหกรรมของหลักทรัพย์ที่เน้นลงทุน เพราะปัญหาอย่างหนึ่งที่พบจากนักลงทุนนั่นคือ มักเผลอเปรียบเทียบกองทุนที่แท้ที่จริงแล้วไม่ควรนำมาเปรียบเทียบโดยตรง แต่ด้วยการเปรียบเทียบให้เห็นเป็นภาพแบบนี้ก็ทำให้เข้าใจนโยบายการลงทุนของแต่ละกองได้ชัดเจนมากขึ้น 

การดึงข้อมูลการจ่ายปันผลย้อนหลังมาให้เปรียบเทียบได้ชัด ๆ เพราะแต่เดิมเป็นชุดข้อมูลที่อยู่ใน Fund Fact Sheet ก็จริง แต่จะอยู่ในเอกสารหน้าท้าย ๆ การเปรียบเทียบก็ทำได้ยาก แต่เอามาโชว์ให้เห็นจะ ๆ ว่ากองปันผลที่เคยโฆษณาว่าบริหารดี จ่ายปันผลสม่ำเสมอ แท้จริงแล้วเป็นอย่างไรบ้าง ช่วยในการตัดสินใจเลือกกองทุนได้มาก โดยเฉพาะสำหรับนักลงทุนกองทุนสายเน้นรับปันผล

สามารถสลับไปดูข้อมูลจาก TradingView ได้แบบไม่มีติดขัด ถึงแม้อาจจะรู้กันดีว่าราคา NAV ของกองทุนรวมแตกต่างจากราคาหุ้นที่ทำให้การดูกราฟราคากองทุนรวมอาจไม่เหมาะกับการใช้วิเคราะห์ความน่าสนใจลงทุนของกองทุนรวมเสมอไป แต่ก็อาจมีบางกรณีที่สามารถดูกราฟกองทุนรวมได้อยู่บ้าง เช่น กรณีกองทุนที่สนใจนั้นเน้นลงทุนในสินทรัพย์เดียวหรือดัชนีเดียวจริง ๆ ก็อาจช่วยทำความเข้าใจแนวโน้มหรือทิศทางของความน่าสนใจของการลงทุนได้ในเบื้องต้น การยกฟังก์ชันนี้ขึ้นมาให้จิ้มดูได้เลยแบบนี้ก็นับว่าสะดวกกว่าการต้องสลับจอไปมาเองอย่างแน่นอน 

เปรียบเทียบข้อมูล Performance ต่าง ๆ ของกองทุนที่มากกว่าแค่เรื่องผลตอบแทน ดูไปถึงความสามารถในการบริหารความเสี่ยงซึ่งสำคัญมาก ๆ สำหรับการลงทุนเอาไว้ด้วย ตั้งแต่ค่า SD, Sharpe ratio และ Maximum drawdown อีกทั้งถ้าเปรียบเทียบเพียง 2 กองยังไม่จุใจ ก็สามารถเปรียบเทียบได้พร้อมกันมากสุดถึง 10 กอง ยิ่งไปกว่านั้นถ้าเปรียบเทียบดูคนเดียวยังตัดสินใจไม่ได้อีก ก็ยังส่งต่ลิ้งก์การเปรียบเทียบกองทุนนี้ไปปรึกษาเพื่อน ๆ ญาติพี่น้องกันต่อได้อีกด้วย
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน